Държавен вестник, бр. 97, 2015 г., стр. 35

БРОЙ  97	
Д Ъ Р Ж А В Е Н  В Е С Т Н И К 	
СТР.  35  
3. Разпоредбите на ал. 1 и 2 се прилагат 
също и по отношение на печалби, придобити 
от участие в пул, съвместна стопанска дейност 
или международна експлоатационна агенция.
4. Разпоредбите на ал. 1, 2 и 3 се прилагат 
по отношение на печалби, придобити от обеди­
нения норвежки, датски и шведски авиотранс­
портен консорциум Скандинавска авиационна 
система (SAS), но само доколкото печалбите, 
получени от SAS Scandinavian Airlines Norge 
AS, норвежкият партньор в Скандинавска 
авиационна система (SAS), съответстват на 
неговия дял в тази организация.
Член 9
Свързани предприятия
1. Когато: 
	
а)	 предприятие на едната договаряща дър­
жава участва пряко или непряко в уп­
равлението, контрола или имуществото 
на предприятие на другата договаряща 
държава, или
	
б)	едни и същи лица участват пряко или 
непряко в управлението, контрола или 
имуществото на предприятие на едната 
договаряща държава и на предприятие 
на другата договаряща държава,
и в двата случая между двете предприятия, 
в техните търговски или финансови отношения, 
са приети или наложени условия, които се 
различават от тези, които биха били приети 
между независими предприятия, тогава всички 
печалби, които, ако ги нямаше тези условия, 
биха възникнали, но поради тези условия не 
са възникнали за едно от предприятията, 
могат да бъдат включени в печалбите на това 
предприятие и съответно обложени с данък.
2. Когато едната договаряща държава 
включи в печалбите на предприятие на тази 
държава и съответно обложи с данък печалби, 
по отношение на които предприятие на дру­
гата договаряща държава е било подложено 
на облагане с данък в тази друга държава, и 
така включените печалби са печалби, които 
биха възникнали за предприятието на първата 
посочена държава, ако договорените условия 
между двете предприятия бяха такива, какви­
то биха били договорени между независими 
предприятия, то тогава тази друга държава ще 
направи съответната корекция на размера на 
начисления от нея данък върху тези печалби, 
при положение че тази държава счита корек­
цията за справедлива. При определянето на 
такава корекция ще се вземат предвид другите 
разпоредби на тази Спогодба и при необходи­
мост компетентните органи на договарящите 
държави ще се консултират помежду си.
Член 10
Дивиденти
1. Дивиденти, платени от дружество, което 
е местно лице на едната договаряща държа­
ва, на местно лице на другата договаряща 
държава, могат да се облагат с данък в тази 
друга държава.
2. Въпреки това такива дивиденти мо­
гат да се облагат с данък и в договарящата 
държава, на която дружеството, изплащащо 
дивидентите, е местно лице и в съответствие 
със законодателството на тази държава, но ако 
действителният притежател на дивидентите е 
местно лице на другата договаряща държава, 
така начисленият данък няма да надвишава: 
	
а)	 5 процента от брутната сума на диви­
дентите, ако действителният притежател 
е дружество (различно от гражданско 
дружество), което притежава пряко 
най-малко 10 процента от капитала на 
дружеството, изплащащо дивидентите;
	
б)	15 процента от брутната сума на диви­
дентите във всички останали случаи.
Тази алинея не засяга данъчното облагане 
на дружеството по отношение на печалбите, 
от които се изплащат дивидентите.
3. Независимо от разпоредбите на ал. 2 
дивиденти, посочени в ал. 1, се облагат с да­
нък само в договарящата държава, на която 
получателят е местно лице, ако получателят е 
действителният притежател на дивидентите и е:
	
а)	 в случая на Норвегия:
	
(i)	
Централната банка на Норвегия;
	
(ii)	 Глобалният правителствен пенси­
онен фонд; и
	
(iii)	 законоустановен орган или всяка 
институция, притежавани повече 
от 75 процента от правителството 
на Норвегия, както може да бъде 
договорено от време на време 
между компетентните органи на 
договарящите държави;
	
б)	 в случая на България:
	
(i)	
Българската народна банка;
	
(ii)	 законоустановен орган или всяка 
институция, притежавани повече 
от 75 процента от правителството 
на България, както може да бъде 
договорено от време на време 
между компетентните органи на 
договарящите държави.
4. Терминът „дивиденти“, употребен в този 
член, означава доходи от акции или други 
права, даващи право на участие в печалбата, 
с изключение на вземания за дълг, както и 
доходи от други права, който е подчинен на 
същия данъчен режим като доход от акции, 
в съответствие със законодателството на дър­
жавата, на която дружеството, извършващо 
разпределението, е местно лице, и доходи по 
споразумения, носещи правото на участие в